ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องคุณสมบัติ หลักเกณฑ์ และวิธีการได้มาซึ่งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์พ.ศ. ๒๕๕๘ โดยที่เป็นการสมควรกำหนดคุณสมบัติ หลักเกณฑ์และวิธีการได้มาซึ่งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์อาศัยอำนาจตามความในมาตรา ๕ และมาตรา ๖ (๗) ประกอบกับมาตรา ๙แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการควบคุมคุณภาพอาหารสัตว์จึงออกประกาศดังต่อไปนี้ข้อ ๑ ประกาศนี้เรียกว่า ประกาศกระทรวงเกษตรและสหกรณ์ เรื่อง คุณสมบัติ หลักเกณฑ์และวิธีการได้มาซึ่งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์ พ.ศ.๒๕๕๘ข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ในประกาศนี้กรรมการผู้ทรงคุณวุฒิ หมายความว่ากรรมการผู้ทรงคุณวุฒิในคณะกรรมการควบคุมคุณภาพอาหารสัตว์คณะกรรมการสรรหา หมายความว่า คณะกรรมการสรรหากรรมการผู้ทรงคุณวุฒิในคณะกรรมการควบคุมคุณภาพอาหารสัตว์สหกรณ์ หมายความว่าสหกรณ์ตามกฎหมายว่าด้วยสหกรณ์ ที่มีวัตถุประสงค์เกี่ยวกับการเลี้ยงสัตว์กลุ่มเกษตรกร หมายความว่ากลุ่มเกษตรกรตามกฎหมายที่มีวัตถุประสงค์เกี่ยวกับการเลี้ยงสัตว์และให้หมายความรวมถึงสมาคมตามกฎหมายที่มีวัตถุประสงค์เกี่ยวกับการเลี้ยงสัตว์ด้วยผู้ประกอบธุรกิจภาคอุตสาหกรรมอาหารสัตว์ หมายความว่า สมาคมตามกฎหมายที่มีวัตถุประสงค์เกี่ยวกับธุรกิจภาคอุตสาหกรรมอาหารสัตว์และให้หมายความรวมถึงสภาอุตสาหกรรมแห่งประเทศไทยด้วยข้อ ๔ ให้มีการสรรหาบุคคลเพื่อแต่งตั้งเป็นกรรมการผู้ทรงคุณวุฒิจำนวน ๕ คน ประกอบด้วย(๑) ผู้แทนสหกรณ์ จำนวนหนึ่งคน(๒) ผู้แทนกลุ่มเกษตรกรตามกฎหมาย จำนวนสองคน(๓) ผู้แทนผู้ประกอบธุรกิจภาคอุตสาหกรรมอาหารสัตว์ จำนวนสองคนข้อ ๕ กรรมการผู้ทรงคุณวุฒิต้องมีคุณสมบัติดังต่อไปนี้(๑) มีสัญชาติไทย(๒) มีอายุไม่ต่ำกว่าสามสิบห้าปีบริบูรณ์(๓) ไม่เป็นข้าราชการ พนักงาน หรือลูกจ้างซึ่งมีตำแหน่งหรือเงินเดือนประจำของราชการส่วนกลาง ราชการส่วนภูมิภาคราชการส่วนท้องถิ่น(๔) ไม่เป็นข้าราชการการเมือง ผู้ดำรงตำแหน่งทางการเมืองสมาชิกสภาท้องถิ่น ผู้บริหารท้องถิ่นกรรมการหรือเจ้าหน้าที่ของพรรคการเมือง(๕) ไม่เป็นบุคคลล้มละลาย(๖) ไม่เป็นคนไร้ความสามารถหรือเสมือนไร้ความสามารถ(๗) ไม่เคยรับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ ๖ ให้มีคณะกรรมการสรรหากรรมการผู้ทรงคุณวุฒิคณะหนึ่งประกอบด้วยรองปลัดกระทรวงเกษตรและสหกรณ์ ซึ่งปลัดกระทรวงเกษตรและสหกรณ์มอบหมายเป็นประธานกรรมการ ผู้แทนกรมปศุสัตว์ ผู้แทนกรมการค้าภายใน ผู้แทนกรมประมงผู้แทนกรมวิชาการเกษตร ผู้แทนกรมศุลกากร ผู้แทนสำนักงานคณะกรรมการอาหารและยาผู้แทนสำนักงานมาตรฐานสินค้าเกษตรและอาหารแห่งชาติ เป็นกรรมการและเจ้าหน้าที่ของกรมปศุสัตว์ซึ่งอธิบดีกรมปศุสัตว์มอบหมายเป็นกรรมการและเลขานุการให้คณะกรรมการสรรหามีอำนาจหน้าที่ดำเนินการสรรหาบุคคลเพื่อเสนอรัฐมนตรีว่าการกระทรวงเกษตรและสหกรณ์พิจารณาแต่งตั้งเป็นกรรมการผู้ทรงคุณวุฒิตามที่กำหนดในประกาศนี้ข้อ ๗ การประชุมคณะกรรมการสรรหาต้องมีกรรมการสรรหามาประชุมไม่น้อยกว่ากึ่งหนึ่งของจำนวนกรรมการสรรหาทั้งหมดจึงจะเป็นองค์ประชุมในการประชุมคณะกรรมการสรรหาถ้าประธานกรรมการไม่สามารถมาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการสรรหาคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการสรรหาคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๘ เมื่อมีกรณีที่ต้องสรรหากรรมการผู้ทรงคุณวุฒิให้กรมปศุสัตว์จัดทำประกาศรับสมัครผู้แทนสหกรณ์ ผู้แทนกลุ่มเกษตรกรและผู้แทนผู้ประกอบธุรกิจภาคอุตสาหกรรมอาหารสัตว์เพื่อให้มีการเสนอชื่อเข้ารับการสรรหาเป็นกรรมการผู้ทรงคุณวุฒิพร้อมทั้งทำการประชาสัมพันธ์ให้ทราบเป็นการทั่วไปตามความเหมาะสมประกาศรับสมัครตามวรรคหนึ่งอย่างน้อยต้องมีรายละเอียดเกี่ยวกับคุณสมบัติ อำนาจหน้าที่ของกรรมการผู้ทรงคุณวุฒิวันและเวลาทำการรับสมัคร และสถานที่รับสมัคร ทั้งนี้ ให้กำหนดระยะเวลาการเสนอชื่อผู้แทนเพื่อสรรหาเป็นกรรมการผู้ทรงคุณวุฒิไม่น้อยกว่าเจ็ดวันข้อ ๙ การสรรหากรรมการผู้ทรงคุณวุฒิให้ดำเนินการดังนี้(๑) การเสนอชื่อผู้แทนสหกรณ์ ผู้แทนกลุ่มเกษตรกรและผู้แทนผู้ประกอบธุรกิจภาคอุตสาหกรรมอาหารสัตว์เพื่อเข้ารับการสรรหาเป็นกรรมการผู้ทรงคุณวุฒิ ให้องค์กร ตามข้อ ๔ (๑) (๒) และ (๓)เป็นผู้เสนอชื่อบุคคลเป็นผู้แทนองค์กรเพื่อเข้ารับการสรรหาเป็นกรรมการผู้ทรงคุณวุฒิ องค์กรละหนึ่งคนโดยให้ส่งใบเสนอชื่อ ประวัติ ผลงาน และความยินยอมของผู้ได้รับการเสนอชื่อมายังกรมปศุสัตว์ตามแบบที่อธิบดีกรมปศุสัตว์กำหนด(๒) ให้กรมปศุสัตว์รวบรวมรายชื่อและข้อมูลรายละเอียดตาม (๑)พร้อมตรวจสอบคุณสมบัติของผู้ได้รับการเสนอชื่อและจัดทำบัญชีรายชื่อผู้มีคุณสมบัติที่จะเข้ารับการสรรหาเป็นกรรมการผู้ทรงคุณวุฒิโดยแยกบัญชีตามประเภทของแต่ละกลุ่มเสนอต่อคณะกรรมการสรรหาภายในเจ็ดวันทำการนับแต่วันสิ้นสุดระยะเวลาที่กำหนดในกรณีผู้ถูกเสนอชื่อรายใดขาดคุณสมบัติตามข้อ ๕ให้ถือว่าผู้นั้นไม่มีสิทธิได้รับการสรรหาและให้กรมปศุสัตว์แจ้งให้องค์กรที่เสนอชื่อทราบต่อไปข้อ ๑๐ เมื่อได้รับเรื่องจากกรมปศุสัตว์ตามข้อ ๙ แล้ว ให้คณะกรรมการสรรหาประชุมเพื่อคัดเลือกบุคคลที่มีคุณสมบัติถูกต้องครบถ้วนและเหมาะสมเป็นกรรมการผู้ทรงคุณวุฒิเพื่อเสนอรัฐมนตรีว่าการกระทรวงเกษตรและสหกรณ์แต่งตั้งโดยพิจารณาจากประวัติ ความรู้ ความสามารถความเชี่ยวชาญ หรือประสบการณ์ ให้แล้วเสร็จภายในสิบห้าวันทำการนับแต่วันที่ได้รับการเสนอเรื่องจากกรมปศุสัตว์ข้อ ๑๑ เมื่อคณะกรรมการสรรหาได้ดำเนินการสรรหาตามข้อ๑๐ เสร็จเรียบร้อยแล้วให้กรมปศุสัตว์จัดทำบัญชีรายชื่อผู้ที่ได้รับการสรรหาแยกเป็นแต่ละกลุ่มตามข้อ ๔ โดยเรียงลำดับคะแนนจากมากไปหาน้อย กลุ่มละไม่เกิน ๑๐ คนให้ผู้ได้รับการสรรหาที่อยู่ในลำดับต้นตามกลุ่มและจำนวนที่กำหนดไว้ข้อ๔ เป็นผู้ได้รับการสรรหาเพื่อแต่งตั้งเป็นกรรมการผู้ทรงคุณวุฒิต่อไปในกรณีที่ผู้ได้รับการสรรหาตามวรรคสองไม่ได้รับแต่งตั้งเป็นกรรมการผู้ทรงคุณวุฒิด้วยเหตุใด ๆ ให้เลื่อนผู้ที่ได้รับการสรรหาซึ่งอยู่ในลำดับถัดไปขึ้นมาเป็นผู้อยู่ในลำดับต้นและได้รับการสรรหาเป็นกรรมการผู้ทรงคุณวุฒิแทนข้อ ๑๒ ให้กรมปศุสัตว์นำเสนอรายชื่อผู้ได้รับการสรรหาต่อรัฐมนตรีว่าการกระทรวงเกษตรและสหกรณ์เพื่อพิจารณาแต่งตั้งเป็นกรรมการผู้ทรงคุณวุฒิต่อไปข้อ ๑๓ ในกรณีที่กรรมการผู้ทรงคุณวุฒิพ้นจากตำแหน่งก่อนครบวาระให้กรมปศุสัตว์เสนอรายชื่อผู้ได้รับการสรรหาซึ่งอยู่ในลำดับถัดขึ้นมาในกลุ่มที่จะต้องแต่งตั้งแทนตามบัญชีรายชื่อผู้ได้รับการสรรหาตามข้อ ๑๑เสนอต่อรัฐมนตรีว่าการกระทรวงเกษตรและสหกรณ์เพื่อพิจารณาแต่งตั้งเป็นกรรมการผู้ทรงคุณวุฒิแทนตำแหน่งที่ว่างต่อไปข้อ ๑๔ ให้ปลัดกระทรวงเกษตรและสหกรณ์รักษาการตามประกาศนี้ในกรณีที่มีปัญหาในการปฏิบัติตามประกาศนี้ ให้ปลัดกระทรวงเกษตรและสหกรณ์เป็นผู้วินิจฉัยคำวินิจฉัยของปลัดกระทรวงเกษตรและสหกรณ์ให้เป็นที่สุดประกาศณ วันที่ ๑๐ พฤศจิกายน พ.ศ. ๒๕๕๘พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์ปริยานุช/จัดทำ๒๐ พฤศจิกายน๒๕๕๘วิศนี/ตรวจ๑๗ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๐๐ ง/หน้า ๑/๑๘ พฤศจิกายน ๒๕๕๘